ORDENANZA FISCAL IMPOSTO ACTIVIDADES ECONÓMICAS
ADMINISTRACIÓN LOCAL — Municipal — Moraña (Ordenanzas e Regulamentos, 16/02/2018)

Ao non haberse presentado alegacións durante o prazo de exposición ao público, queda automaticamente elevado a definitivo o acordo plenario provisional deste concello, adoptado na sesión ordinaria celebrada o día 5 de decembro de 2017, sobre aprobación da Ordenanza Fiscal reguladora do Imposto sobre Actividades Económicas, cuxo texto íntegro se fai público, en cumprimento do artigo 17.4 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo. Esta Entidade Local, en uso das facultades contidas nos artigos 133.2 e 142 da Constitución Española e conforme ao disposto nos artigos 15.2, 59.1 e 78 a 91 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, acorda fixar os elementos necesarios para a determinación das cotas tributarias do Imposto sobre Actividades Económicas e aprobar a Ordenanza Fiscal reguladora do mesmo, nos termos que se establecen nos artigos seguintes. Será igualmente de aplicación o establecido no Real Decreto Lexislativo 1.175/1990, de 28 de setembro, polo que se aproban as Tarifas e a Instrución para a aplicación daquelas; e o Real Decreto Lexislativo 1.259/1991, de 2 de agosto, polo que se aproban as Tarifas e a Instrución do Imposto sobre Actividades Económicas, correspondente á actividade gandeira independente. En calquera caso, terase en conta o establecido nas disposicións concordantes ou complementarias ditadas para regular, desenvolver e aplicar este Imposto das que non existe na presente Ordenanza Fiscal tratamento pormenorizado. De acordo co que prevé o artigo 86 do Texto Refundido da Lei Reguladora das Facendas Locais aprobado polo Real Decreto Lexislativo 2/2004, de 5 de marzo, sobre as cotas municipais de tarifa aplicarase, en todo caso, un coeficiente de ponderación, determinado en función do importe neto da cifra de negocios do suxeito pasivo, de acordo co seguinte cadro: Sobre as cotas municipais de tarifa incrementadas por aplicación do coeficiente de ponderación regulado no artigo 2 da presente Ordenanza fiscal, aplicarase o índice que corresponda dos sinalados no cadro establecido no apartado seguinte, en función da categoría da rúa do Municipio na que estea situado o local no que se exerza a actividade respectiva. Establécese o seguinte cadro de coeficientes de situación: Sobre a cota tributaria do Imposto aplicaranse, en todo caso, as seguintes bonificacións: a) Establécese unha bonificación de ata o 95% da cota íntegra do imposto para os suxeitos pasivos que tributen por cota municipal e que desenvolvan actividades económicas que sexan declaradas de especial interese ou utilidade municipal por concorrer circunstancias de fomento do emprego, regulada no artigo 74.2 quáter do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais. Esta medida será de aplicación unicamente a aqueles supostos de implantación dunha nova actividade económica ou empresarial, así como aqueles outros que consistan nunha ampliación das instalacións sempre e cando inplique creación de emprego, cos seguintes tramos: 1º.—Ata o 95% pola creación de máis de 20 postos de traballo.2º.—Cando menos o 75 por 100 pola creación de entre 11 e 20 postos de traballo 3º.—Cando menos o 50 por 100 pola creación de ata 10 postos de traballo A bonificación deberá ser solicitada polos interesados e presentar a seguinte documentación: 1) Escrito de solicitude 2) Certificación catastral do inmoble 3) Documentación sobre as Licencias de obras, 1ª ocupación e de actividade 4) Documentación de alta no imposto sobre actividades económicas 5) Documentación que xustique a creación de emprego Aprobación, Entrada en Vigor e Modificación da Ordenanza Fiscal A presente Ordenanza fiscal, aprobada polo Pleno deste Concello en sesión celebrada o 5 de decembro de 2017, será de aplicación a partir do 1 de xaneiro de 2019, e continuará vixente en tanto non se acorde a súa modificación ou derrogación. DOCUMENTO ASINADO ELECTRONICAMENTE